Publication: Magyar Közlöny
Issue: MK-2010-10 (Year: 2010, Number: 10)
Era: contemporary
Section: 1991. évi LXXXII. törvény] által alkalmazott adómegállapítási módszer.” (126/B/1999. AB határozat, ABH 2001, 1048,
Paragraph Index: 992

1991. évi LXXXII. törvény] által alkalmazott adómegállapítási módszer.” (126/B/1999. AB határozat, ABH 2001, 1048, 1051.) A tör vényalkotó tehát figyelemmel lehet a gépjármû, mint adótárgy sajátos jellegére, s ennek meg fele lõen a gépjármûvek adóztatása esetén nem feltétlenül a gépjármû értéke kell, hogy az adó alapja legyen. A Nért. 20–21. §-a, 27. §-a, 29. §-a és 32–33. §-a szerint a vízi és légi jármûvek, valamint a nagy teljesítményû személygépkocsik adójának alapja valóban nem a jármûvek értékéhez igazodik. Ez a fentiekben hivatkozott alkotmánybírósági gyakorlat alapján nem alkot mány elle nes akkor, ha az adókötelezettség alá vont jármû után fizetendõ adó közvetlen összefüggésben áll és arányos az állampolgár jövedelmi és vagyoni viszonyaival, helyzetével. Az Alkotmánybíróság korábbi határozatában rámutatott arra, hogy „a gépjármû jellemzõen értékes vagyontárgy, amelynek mind a megszerzése, mind pedig a fenntartása feltételez egy megfelelõ vagyoni, jövedelmi helyzetet, azaz teherviselõ képességet”. (125/B/1999. AB határozat, ABH 2006, 1213, 1216.) A Nért. 20–21. §-a, 27. §-a, 29. §-a és 32–33. §-a szerint az adó mértéke az adott jármû valamely lényeges sajátosságához (pl. vitorlaméret, felszálló tömeg, teljesítmény) igazodik úgy, hogy az adó mértéke a jármû életkorával, vagyis értékvesztésével csökken. Ez az adótechnika garantálni képes azt, hogy a jármûvek után fizetendõ adó mértéke a tényleges vagyoni viszonyokhoz közelítsen, s ilyen módon közvetlen összefüggésben álljon az állampolgár jövedelmi és vagyoni viszonyaival. Erre figyelemmel nem állapítható meg, hogy a Nért. 20. §-a, 27. §-a és 32–33. §-a az Alkotmány 70/I. §-ában foglalt arányos közteherviselés elvét sértené. 4.2. A fentiekben kifejtettek szerint az egyes nagy értékû vagyontárgyakat terhelõ adókötelezettség megállapítása szempontjából az érintett vagyontárgyak tulajdonosai azonos csoportba tartozóknak – homogén csoportnak – tekinthetõk. Az egyes nagy értékû vagyontárgyak adója, mint vagyoni típusú adó esetében az adókötelezettségnek minden érintett vonatkozásában ugyanaz az alapja. Az adókötelezettség tehát az érintettek – mint adóalanyok – esetében azonos tör vényi okból keletkezik. A Nért. 20–21. §-a, 27. §-a, 29. §-a és 32–33. §-a minden érintett adózóra vonatkozóan azonosan állapítja meg a vízi és légi jármûvek, valamint a nagy teljesítményû személygépkocsik adójának alapját. A különbségtétel hiányában nem állapítható meg, hogy a Nért. 20. §-a, 27. §-a és 32–33. §-a a diszkrimináció tilalmába ütközik. Mindezek alapján az Alkotmánybíróság a Nért. 20–21. §-a, 27. §-a, 29. §-a és 32–33. §-a alkot mány elle nességének megállapítására és megsemmisítésére irányuló indítványokat elutasította.

Source: https://magyarkozlony.hu/hivatalos-lapok/f306b786349b40eed1461f666c8385a16d6d4f6d/dokumentumok/747a8eceb343d9b905bab9ba2c981223e2f9302c/letoltes